પરિષદે ગુજરાતી ભાષાસાહિત્ય પ્રત્યે રુચિ કેળવવા માટે આસ્વાદ, સંસ્કાર અને દીક્ષા એ ત્રણ પરીક્ષાઓનું આયોજન કર્યું હતું. સમગ્ર ગુજરાતમાંથી અને ગુજરાત બહારથી પણ વિદ્યાર્થીઓ આ પરીક્ષામાં બેસતા હતા. પરીક્ષાઓનો અભ્યાસક્રમ ક્રમિક સોપાનવાળો અને ગુજરાતી સાહિત્યનાં વિવિધ પાસાંઓને આવરી લે એવો સર્વગ્રાહી રાખવામાં આવ્યો હતો. આ પરીક્ષાઓ ઘણા સમયથી લેવાતી નથી. પરંતુ માતૃભાષાના કથળતા જતા ધોરણથી ચિંતિત થઈને પરિષદ યથાસમય આ પરીક્ષાઓનું પુનરાયોજન કરવાનું વિચારી રહી છે.